**Ֆիլիպ Թոմաս Ռիքեր**  (անգլ.՝ Philip Thomas Reeker, հունվարի 19, 1965(1965-01-19), Փենսիլվանիա, ԱՄՆ) ամերիկացի դիվանագետ և արտաքին գործերի նախարարության կադրային սպա, որը ներկայումս ծառայում է որպես կովկասյան բանակցությունների ավագ խորհրդական։ Ֆիլիպ Ռիքերը 2021-2022 թվականներին եղել է Միացյալ Թագավորությունում ԱՄՆ առաքելության գործերի ժամանակավոր հավատարմատարը, իսկ 2019-2021 թվականներին՝ ԱՄՆ պետքարտուղարի Եվրոպայի և Եվրասիայի հարցերով օգնականը։

2022 թվականի օգոստոսին ԱՄՆ պետքարտուղար Էնթոնի Բլինկենը Ֆիլիպ Ռիքերին նշանակել է Կովկասյան բանակցություններում ԱՄՆ ներկայացուցիչ և ԵԱՀԿ Մինսկի խմբի համանախագահ։

Վաղ տարիներ, կրթություն և ընտանիք
---------------------------------

Ֆիլիպ Ռիքերը ծնվել է Փենսիլվանիայում։ Մանկությունն անցել է ԱՄՆ մի շարք նահանգներում, ինչպես նաև Ավստրալիայում։ Նա բակալավրի կոչում է ստացել Եյլի համալսարանում 1986 թվականին և 1991 թվականին մագիստրոսի կոչում ստացել Թընդերբըրդ գլոբալ կառավարման դպրոցում (այժմ՝ Արիզոնայի պետական համալսարանի մի մասն է Ֆենիքսում)։ Ֆիլիպ Ռիքերը ամուսնացած է Սոլվեյգ Ջոնսոն Ռիքերի հետ, որը արտաքին ծառայության աշխատակից է։

Կարիերա
-------

Ֆիլիպ Ռիքերը՝ լինելով արտաքին ծառայության աշխատակից, 1993-1996 թվականներին աշխատել է որպես տեղեկատվության գծով պատասխանատուի օգնական Բուդապեշտում և 1997-1999 թվականներին, որպես հասարակայնության հետ կապերի պատասխանատու Սկոպիեում։ Ռիքերը 2000-2003 թվականներին եղել է Հասարակայնության հետ կապերի բյուրոյի մամուլի քարտուղարի տեղակալը և քարտուղարի օգնականի տեղակալը։ 2003 թվականին նա ստացել է Էդուարդ Մարոույի մրցանակը գերազանց հանրային դիվանագիտական աշխատանքի համար, ինչպես նաև ճանապարհորդել է Ամերիկայի միացյալ նահանգներում որպես Պետության մամուլի խոսնակ, ելույթներ ունեցել և հարցազրույցներ տվել ԱՄՆ-ի 2003-2004 թվականների արտաքին քաղաքականության և դիվանագիտության վերաբերյալ։ Ֆիլիպ Ռիքերը եղել է դեսպան Քրիստոֆեր Ռ. Հիլի ներկայացուցիչ և Ռամբույեի գործընթացի (Կոսովոյի խաղաղ բանակցություններ) խոսնակը։ 2007 թվականի հունիսից մինչև 2008 թվականի հունիսը Ռիքերը ծառայել է ԱՄՆ-ի Իրաքում դեսպանությունում՝ որպես դեսպանի հասարակայնության հետ կապերի խորհրդական։ Նա 2004-2007 թվականներին Բուդապեշտում եղել է ամերիկյան ներկայացցության փոխդեսպանը, Բաղդադում 2007 թվականի հունիսի 7-ից՝ ծառայել է որպես ԱՄՆ դեսպանի հանրային կապերի գծով խորհրդական։

Ռիքերը նախագահ Ջորջ Բուշի կողմից առաջադրվել է դառնալու Հյուսիսային Մակեդոնիայում ԱՄՆ դեսպան, ինչը հաստատել է ԱՄՆ Սենատը։ Նա այդ պաշտոնում աշխատել է 2008-2011 թվականներին։ Այնուհետև Ռիքերը զբաղեցրել է Եվրոպայի և Եվրասիայի հարցերով պետքարտուղարի օգնականի տեղակալի պաշտոնը։ 2011-2013 թվականներին կենտրոնացած է եղել Բալկանների, Կենտրոնական Եվրոպայի և Հոլոքոստի հարցերի լուծմանը։ 2014 թվականի սեպտեմբերի 5-ից նշանակվել է ԱՄՆ Գլխավոր հյուպատոս Միլանում։ 2017 թվականի նոյեմբերին Ռիքերը ստանձնել է USEUCOM-ի քաղաքացիական պատգամավորի և POLAD-ի պարտականությունները։

Ֆիլիպ Ռիքերը 2019 թվականի մարտին դարձել է Եվրոպայի և Եվրասիայի հարցերով պետքարտուղարի օգնականի պաշտոնակատարը, և վերահսկել է 50 երկրի հետ աշխատանքը։ 2019 թվականի հոկտեմբերի 26-ին, Ռիքերը փակ դռների հետևում ցուցմունք է տվել ԱՄՆ Կոնգրեսի Ներկայացուցիչների պալատի մի քանի հանձնաժողովների առջև՝ Դոնալդ Թրամփի դեմ իմփիչմենթի և Թրամփ-Ուկրաինա սկանդալի շուրջ։ Քննիչները հարցաքննել են «պետդեպարտամենտի բարձրաստիճան պաշտոնյային»՝ արտաքին քաղաքականության ակնհայտ «ստվերային» նախաձեռնության մասին նրա տեղյակ լինելու մասով, ինչը նախատեսված էր ճնշելու Ուկրաինային նախագահ Թրամփի անձնական քաղաքական շահի համար։ Ռիքերը հայտարարել է, որ չի իմացել «quid pro quo»-ի կամ Թրամփի վարչակազմի ենթադրյալ ջանքերի մասին՝ ճնշում գործադրելու Ուկրաինայի վրա։ Ռիքերն ասել է, որ ինքը ներգրավված է եղել իբր կեղծ մեղադրանքների հիման վրա պաշտոնանկ արված Ուկրաինայում նախկին դեսպան Մարի Յովանովիչի օգտին ներքին հայտարարություն տարածելուն։

2021 թվականի հուլիսի 15-ին Ռիքերը հայտարարվեց ԱՄՆ. Միացյալ Թագավորության գործերի ժամանակավոր հավատարմատար։ Որպես Միացյալ Թագավորությունում ԱՄՆ դեսպանի ժամանակավոր պաշտոնակատար՝ Ռիքերը մասնակցել է սեպտեմբերի 11-ի հոբելյանական միջոցառմանը Վինձոր ամրոցում։

2022 թվականի օգոստոսի 24-ից նա ԵԱՀԿ Մինսկի խմբի համանախագահն է և Միացյալ Նահանգների կողմից գլխավոր բանակցողը։

Ծանոթագրություններ
------------------

1. ↑  Արմենիա Sputnik (20220825T0914+0400)։ «ԵԱՀԿ Մինսկի խումբը նոր ամերիկացի համանախագահ ունի»։ *Sputnik Արմենիա* (ամհարերեն)։ Վերցված է 2022 թ․ սեպտեմբերի 1
2. ↑  The White House, George W Bush archives, "Phillip T Reeker," accessed Oct 26, 2019
3. ↑  «U.S. Consul General | Milan, Italy - Consulate General of the United States»։ Արխիվացված է օրիգինալից 2015 թ․ սեպտեմբերի 20-ին։ Վերցված է 2015 թ․ սեպտեմբերի 9  `|url-status=` պարամետրը գոյություն չունի (օգնություն)
4. 1 2  «U.S. Diplomat: State Department Nixed Plan To Support Former Ambassador To Ukraine»։ *NPR.org* (անգլերեն)։ Վերցված է 2019 թ․ հոկտեմբերի 27
5. ↑  The New York Times, "Official Who Defended Ukraine Envoy Is Testifying in Impeachment Inquiry" October 26, 2019
6. ↑  Andrews Andrew Duehren and Natalie։ «More Ukraine Witnesses Set to Testify in Impeachment Probe This Week»։ *WSJ* (en-US)։ Վերցված է 2019 թ․ հոկտեմբերի 22
7. ↑  Kylie Atwood and Jeremy Herb։ «State Department official testifies he didn't know about push for Ukraine investigations»։ *CNN*։ Վերցված է 2019 թ․ հոկտեմբերի 27
8. ↑  Salama Vivian։ «State Department's Philip Reeker Testifies Top Officials Blocked Show of Support for Ousted Ambassador»։ *WSJ* (en-US)։ Վերցված է 2019 թ․ հոկտեմբերի 27
9. ↑  «Appointment of Ambassador Philip Reeker as Chargé d’Affaires at Embassy London»։ *United States Department of State* (անգլերեն)։ 2021 թ․ հուլիսի 15։ Վերցված է 2022 թ․ օգոստոսի 28
10. ↑  Wright Katie, Jackson Marie (2021 թ․ սեպտեմբերի 11)։ «9/11 anniversary: Queen tells Biden the victims are in her prayers»։ *BBC News*։ Վերցված է 2021 թ․ սեպտեմբերի 11
11. ↑  «New Senior Advisor for Caucasus Negotiations»։ *United States Department of State* (անգլերեն)։ 2022 թ․ օգոստոսի 24։ Վերցված է 2022 թ․ օգոստոսի 28